stanford-oval/wikipedia huggingface dataset:
קירוב היקל
תוצאות חישוב בשיטת היקל - בוטאדיאן

טיפול בשיטת היקל במולקולת בוטאדיאן: פונקציית הגל של אלקטרוני ה- \pi  היא צירוף ליניארי של ארבעה אורביטלים אטומיים  \phi  ומקדמי הצירוף הם  c_{i}.
\ \Psi =c_{1}\phi _{1}+c_{2}\phi _{2}+c_{3}\phi _{3}+c_{4}\phi _{4}
המשוואה הסקולרית: {\begin{bmatrix}\alpha -E&\beta &0&0\\\beta &\alpha -E&\beta &0\\0&\beta &\alpha -E&\beta \\0&0&\beta &\alpha -E\\\end{bmatrix}}\times {\begin{bmatrix}c_{1}\\c_{2}\\c_{3}\\c_{4}\\\end{bmatrix}}=0אשר מובילה ל- (\alpha -E)(\alpha +\beta -E)-\beta ^{2}=0\,כך שאנרגיות האורביטליות הן: E\pm =\alpha +{\frac {1\pm {\sqrt {5}}}{2}}\beta
ראו גם

כימיה קוונטית
מטריצה כייצוג של העתקה ליניארית
לקריאה נוספת

Ira N.Levine, Quantum Chemistry, Prentice-Hall, 5, 2000
הערות שוליים

↑  בהקשר של מולקולות אורגניות, האטום שאינו פחמן קרוי הטרואטום (Heteroatom).
↑  Andrew Streitwieser, Molecular Orbital Theory for Organic Chemist, Wiley, New York, 1961
↑  Ira N.Levine, 16, Quantum Chemistry, 5, Prentice-Hall, 2000
אורביטלים מולקולרים של בוטאדיאן
רנה ויויאני

ז'אן רפאל אדריאן רנה ויויאני (בצרפתית: Jean Raphaël Adrien René Viviani;‏ 8 בנובמבר 1863 – 7 בספטמבר 1925) היה ראש ממשלת צרפת בשנה הראשונה של מלחמת העולם הראשונה.
תולדות חייו

ויויאני נולד ב-8 בנובמבר 1862 בסידי בל-עבאס באלג'יריה הצרפתית. את הקריירה הפוליטית החל ב-1893 כשנבחר כנציג הרובע החמישי של פריז לפרלמנט מטעם פלג שיתאחד ב-1905 למפלגה הסוציאליסטית הצרפתית, הוא לא הצליח להיבחר שנית ב-1902. בשעת איחוד המפלגות הסוציאליסטיות ב-1905 סירב לאיחוד ונותר יחד עם אריסטיד בריאן מחוץ לאיחוד כ"סוציאליסט עצמאי". ב-1906 נבחר לפרלמנט וכיהן בממשלתו של ז'ורז' קלמנסו כשר החינוך והתרבות.
ב-13 ביולי 1914, לאחר בחירות שהותירו בית מפולג, הוסכם ויויאני כמועמד של פשרה למשרת ראש הממשלה והוכתר על ידי נשיא הרפובליקה, רמון פואנקרה, עד ה-26 באוגוסט כיהן גם כשר חוץ. עם פרוץ מלחמת העולם הראשונה הנהיג ממשלת חירום, שתפקודה נחשב ככושל עקב התבוסה הצבאית והמורלית של צרפת. ב-27 באוקטובר 1915 התפטר, העביר את התפקיד לאריסטיד בריאן וכיהן בממשלתו כשר המשפטים.
ב-1920 נבחר כנציג ארצו לחבר הלאומים. באוקטובר 1922 נבחר כסנאטור, אולם ביוני 1923 לקה באירוע מוחי שהותיר אותו משותק עד למותו כשנתיים מאוחר יותר.
כיכר הסמוכה לכנסיית נוטרדאם דה פריז קרויה על שמו.
ריצ'רד הנרי טוני

| --- | --- |

 לידה:  30 בנובמבר 1880 קולקטה, הראג' הבריטי 
 פטירה:  16 בינואר 1962 (בגיל 81) לונדון, הממלכה המאוחדת 
 מדינה:  הממלכה המאוחדת
 מקום קבורה:  בית הקברות הייגייט, לונדון.
 מקום מגורים:  אנגליה
 פעילות בולטת:  השפעה רחבה בתחומי הפוליטיקה, החברה והחינוך.
 השכלה:  בית-הספר "ראגבי" וה"בייליול קולג'"
 מקצוע:  היסטוריון כלכלי
 מעסיק:  בית הספר לכלכלה של לונדון, אוניברסיטת גלאזגו 
 מפלגה:  מפלגת הלייבור 
 
ריצ'רד הנרי טוני (באנגלית: Richard Henry Tawney, ‏30 בנובמבר 1880 - 16 בינואר 1962) היה היסטוריון כלכלי סוציאליסט-נוצרי, תומך נלהב בחינוך מבוגרים. הוא תואר כ"בעל ההשפעה הרחבה ביותר מכל היסטוריון בן-דורו - פוליטית, חברתית ויותר מכל חינוכית".
נולד ב-30 בנובמבר בכלכותה שבהודו. אביו היה חוקר הסנסקריט צ'ארלס הנרי טוני. התחנך בבית הספר הפנמייתי רוגבי בווריקשייר שם התחבר עם וויליאם טמפל שלימים היה לארכיבישוף של קנטרברי. ב-1903 לאחר שסיים את לימודיו באוקספורד, התגורר עם חברו וויליאם בוורידג' בבית ההתיישבות טוינבי הול, שם עסק בהוראה והשלמת השכלה לאנשים ממעמד העובדים. לחוויה הייתה השפעה עמוקה עליו. הוא הבין שצדקה אינה מספקת ונדרש שינוי מבני גדול כדי להביא לצדק חברתי לעניים.
ב-1906, הצטרף טוני לאגודה הפביאנית ונבחר לנהלה בין 1921 ל-1933. הוא הצטרף למפלגת הלייבור ב-1918. ב-1935 טוני סירב להצעה לשריון מקום עבורו בפרלמנט הבריטי, מתוך אמונה כי חברות בפרלמנט איננה הדרך הטובה ביותר עבורו לתרום למפלגה.
הגותו

עבודתו החשובה הראשונה של טוני נקראה הבעיה האגררית במאה ה-16 (1921). פרסם ספרים רבים בסוגיות חברתיות ובהם החברה הרכושנית (1921), דת ועליית הקפיטליזם (1926), שוויון (1931). כתביו מהווים מסמכים מכוננים בהגות הסוציאל-דמוקרטית, ובבסיסם ההנחה - המתבססת  על אמונתו הדתית - כי כל אדם הוא בעל ערך, ועל כן יש להגביל את בעלי העצמה מלפגוע בחלשים.
הערות שוליים

↑  Rowse, A. L. (1995), Historians I Have Known, Gerald Duckworth & Co., London, p. 92
| --- | --- |
בקרת זהויות :  NLI: 987007463256605171  PLWABN: 9810587390705606  BIBSYS: 90082174  BNE: XX1425162  BnF: cb121096473 (data)  CANTIC: a10162744  CiNii: DA00463257  GND: 118801465  ISNI: 0000 0000 8350 3447  LCCN: n50008661  LNB: 000120289  NDL: 00458369  NKC: skuk0001369  NLA: 36243499  NLG: 257066  NLK: KAC199627124  NSK: 000217793  NTA: 068458355  RERO: 02-A003889809  SELIBR: 96135  SNAC: w6hd9q0q  SUDOC: 029477603  Trove: 1235697  VIAF: 2502161   WorldCat (עם VIAF): 2502161
רנה קמיל

| --- | --- |

 לידה:  8 בינואר 1886 טרמולה, צרפת 
 פטירה:  25 בינואר 1945 (בגיל 59) מחנה הריכוז דכאו, גרמניה הנאצית 
 שם לידה:  Léon François René Carmille 
 מדינה:  צרפת 
 השכלה:  אקול פוליטקניק 
 פרסים והוקרה:  מפקד בלגיון הכבוד (5 באוגוסט 1941)  אביר בלגיון הכבוד (10 ביולי 1920)  קצין בלגיון הכבוד (8 ביולי 1928)  מדליית הרזיסטנס (13 באוקטובר 1946) 
 
רנה קמיל (בצרפתית: René Carmille) היה מומחה לכרטיסים מנוקבים בצבא צרפת במאה ה-20. במלחמת העולם השנייה הוא עבד כסוכן כפול עבור המחתרת הצרפתית כחלק מרשת מרקו פולו.
קמיל שירת כראש המחלקה הדמוגרפית בווישי אשר הפכה להיות הלשכה המרכזית הלאומית לסטטיסטיקה תחת משטר וישי. בתפקיד זה, קמיל פעל לחבלה מבפנים במפקד האוכלוסין הנאצי של צרפת, ובכך סייע למספר לא ידוע של יהודים להימלט ממחנות ההשמדה. במשך כשנתיים קמיל וקבוצתו עיכבו במכוון את התהליך על ידי תפעול שגוי במודע של כרטיסיות הניקוב, ועל ידי תכנות המכונות כך שאלו לא ישמרו מידע בטור 11 - אשר התייחס לדת - במסגרת המפקד.
קמיל השתמש במחלקתו גם כדי לסייע למחתרת הצרפתית באלג'יריה.
קמיל נעצר בליון ב-3 בפברואר 1944. הוא נחקר במשך יומיים על ידי קלאוס ברבי אך לא נשבר תחת עינויים. הוא נשלח למחנה דכאו, שם מצא את מותו ב-25 בינואר 1945.
לקריאה נוספת

Black, Edwin (2001). IBM and the Holocaust. New York: Random House, Inc. ISBN 0-609-60799-5.{{cite book}}:  תחזוקה - ציטוט: ref duplicates default (link)
רוטב קארוזו

| --- | --- |

 
 מאכלים
 סוג:  רוטב 
 על שם:  אנריקו קארוזו 
 מוצא:  אורוגוואי 
 מרכיבים עיקריים:  שמנת 
 
טורטליני עם רוטב קארוזו
רוטב קארוזו או סלסה קארוזו (בספרדית: Salsa Caruso) הוא רוטב חם העשוי משמנת, קוטלי חזיר, גבינה, ציר בקר ופטריות. מתכונים עשויים לכלול גם אגוזים או בצל. הרוטב מוגש עם פסטה (בדרך כלל קפלטי).
היסטוריה > מקור

רוטב קארוזו נוצר לראשונה בשנות ה-50 באורוגוואי, על ידי ריימוּנדו מונטי ממסעדת "מאריו ואלברטו", הממוקמת בצומת הרחובות Constituyente ו-Tacuarembó במונטווידאו. מונטי רצה ליצור מתכון חדש בהתאם למסורת החדשה של המטבח האיטלקי. המנה נקראה לכבודו של הטנור הנפוליטני המפורסם אנריקו קארוזו (1873–1921) שהיה דמות פופולרית באמריקה הדרומית במהלך סיוריו בשנות העשור השני של המאה ה-20.
היסטוריה > מאפיינים

הרוטב נחשב במקור כגרסה של בשאמל, אך טעמו שונה באופן מובהק. מספר סמינרים קולינריים התייחסו לרוטב קארוזו כ"ההמצאה החדשה" והוא זכה להכרה קולינרית בינלאומית. בעשורים האחרונים, הרוטב הפך יותר ויותר פופולרי ברוב מדינות דרום אמריקה ומערב אירופה.
היסטוריה > תפוצה

בשל הרקע התרבותי המשותף הקיים בין אורוגוואי לבין ארגנטינה, אין זה יוצא דופן להיתקל ברוטב קארוזו בתפריטי המסעדות בבואנוס איירס. אפשר למצוא אותו אפילו במסעדות ברזילאיות מסוימות.
הערות שוליים

1 2 3  "Caruso Sauce". Mi Montevideo. נבדק ב-2 ביולי 2011. {{cite web}}:  (עזרה)
↑  "Los Capeletis a la Caruso cumplieron 60 años". 2014-08-04. אורכב מ-המקור ב-2014-08-06.
ריצ'רד הק

| --- | --- |
הק, 2010
הק, 2010
 לידה:  15 באוגוסט 1931 ספרינגפילד, ארצות הברית 
 פטירה:  9 באוקטובר 2015 (בגיל 84) מנילה, הפיליפינים 
 שם לידה:  Richard Fred Heck 
 ענף מדעי:  כימיה 
 מקום מגורים:  קזון סיטי 
 מקום קבורה:  Holy Cross Memorial Park 
 מקום לימודים:  אוניברסיטת קליפורניה בלוס אנג'לס  אוניברסיטת דלאוור 
 מנחה לדוקטורט:  סול ויינשטיין 
 מוסדות:  אוניברסיטת דלאוור  אוניברסיטת דה לה סאלה 
 פרסים והוקרה:  פרס נובל לכימיה (2010)  מדליית גלן ת. סיבורג (2011) 
 
ריצ'רד פרד הק (באנגלית: Richard Fred Heck‏; 15 באוגוסט 1931 - 10 באוקטובר 2015) היה כימאי אמריקאי הידוע בזכות הגילוי והפיתוח של תגובת הק (Heck reaction), בה נעשה שימוש בפלדיום כזרז לתגובות מצומדות בכימיה אורגנית בה נוצר קשר בין אריל האלידים (aryl halides) לבין אלקן.
ריצ'רד הק הוכרז כזוכה פרס נובל לכימיה לשנת 2010 יחד עם הכימאים היפנים אי-איצ'י נגישי ואקירה סוזוקי על מחקריהם בתחום תגובות קשר בזירוז פלדיום בתרכובת אורגנית. ניצול תהליך זה מאפשר לזרז ייצור דיסקודרמוליד.
תולדות חייו

הק נולד במסצ'וסטס בשנת 1931. הוא סיים לימודי תואר ראשון במדעים בשנת 1952 ודוקטורט בשנת 1954 באוניברסיטת קליפורניה בלוס אנג'לס. הוא סיים שתי תקופות פוסט דוקטורט במכון הטכנולוגי של ציריך ובאוניברסיטת קליפורניה בלוס אנג'לס, לאחריהן החל בשנת 1957 לעבוד בתעשייה הכימית, בחברת Hercules במדינת דלאוור. מחקריו הפוריים בתעשייה הביאו להצעת עבודה במחלקה לכימיה ולביוכימיה באוניברסיטת דלאוור, שם החל לעבוד בשנת 1971. הק התקדם לדרגת פרופסור לכימיה באוניברסיטת דלאוור, ופרש מעבודתו בשנת 1989.
פיתוח "תגובת הק" החלה במחקריו של הק בשנות ה-60 על יצירת קשר כימי בין תרכובות אריל כספית עם אלקן בעזרת פלדיום כזרז. מחקריו פורסמו בסדרה של שבעה מאמרים עוקבים בירחון החברה האמריקאית לכימיה (JACS), בהם היה הק מחבר בודד.
בשנות ה-70 פרסמו הק ומיזורוקי בנפרד מאמרים על שימוש באריל האלידים, כמרכיב בתרכובת, חומר רעיל פחות מאריל כספית. במהלך שנותיו כחוקר הק המשיך לפתח את תוצאות מחקריו, אשר הפכו לשיטה מוכרת בתחום התרכובות האורגניות. ההכרה בחשיבות תוצאות מחקריו של הק הגיעה באופן הדרגתי בקהילה המדעית בתוכה פעל. בשנת 1982 כתב הק פרק בספר, תחת הכותרת "תגובות אורגניות", שבו סיכם ב-45 עמודים את הידע העדכני בתחום. בשנת 2002 נדרשו 377 עמודי ספר כדי לסכם את ישומי "תגובת הק". היום תגובת הק היא אחת מן השיטות הנפוצות ביותר כדי ליצור קשר פחמן-פחמן בתרכובות של כימיקלים אורגניים. תגובה כימית זו שימשה נושא למספר רב של מאמרים מדעיים וספרים.
פרישה והכרה בהישגיו

הק פרש מעבודתו באוניברסיטת דלאוור בשנת 1989 ונותר בה במעמד של פרופסור אמריטוס במחלקה לכימיה וביוכימיה. לאחר פרישתו זכה לפרסים ולהכרה באוניברסיטת דלאוור. בשנת 2006 זכה בפרס הרברט ס. בראון מטעם החברה האמריקאית לכימיה. בשנת 2010 הוכרז כזוכה פרס נובל לכימיה יחד עם אי-איצ'י נגישי ואקירה סוזוקי.
הק נפטר במנילה שבפיליפינים בגיל 84.
רוז מארי

| --- | --- |

רוז מארי, 2010
 לידה:  15 באוגוסט 1923 ניו יורק, ניו יורק, ארצות הברית
 פטירה:  28 בדצמבר 2017 (בגיל 94) ון נויס, קליפורניה, ארצות הברית
 מקום קבורה:  Glen Haven Memorial Park 
 מדינה:  ארצות הברית 
 תקופת הפעילות:  1926–2017 (כ־91 שנים)
 מקום לימודים:  בית ספר המקצועי לילדים 
 צאצאים:  Georgiana Guy Rodrigues 
 פרסים והוקרה:  כוכב בשדרת הכוכבים בהוליווד 
 פרופיל ב-IMDb
 
רוז מארי (באנגלית: Rose Marie;‏ 15 באוגוסט 1923 - 28 בדצמבר 2017) הייתה שחקנית וזמרת אמריקאית.
ביוגרפיה

מארי נולדה בניו יורק סיטי במדינת ניו יורק, היא החלה להופיע בתיאטרון בגיל שלוש, והשתתפה בתסכיתי רדיו ובסרטי קולנוע. בנוסף מארי הופיעה גם בטלוויזיה ובמועדני לילה, שנחשבו לאתרי בילוי מכובדים. בין היתר שיתפה פעולה עם סרטי פרמאונט והאחים וורנר.
קריירה

בשנת 2000 הופיעה בסרט הפרודיה "Shriek If You Know What I Did Last Friday the 13th".
גם בעשור השני של המאה ה-21, היא הופיעה בתיאטרון.
קריירה > מותה

נפטרה ב-28 בדצמבר 2017.
ריצ'רד הנדרסון

| --- | --- |

 לידה:  19 ביולי 1945 (בן 79) אדינבורו, הממלכה המאוחדת 
 ענף מדעי:  כימיה
 עיסוק:  ביופיזיקה ביולוגיה מבנית
 מקום לימודים:  אוניברסיטת אדינבורו
 מוסדות:  אוניברסיטת ייל
 פרסים והוקרה:  פרס נובל לכימיה מדליית קופלי פרס גרגורי אמינוף
 
ריצ'רד הנדרסון (באנגלית: Richard Henderson;‏ נולד ב־19 ביולי 1945) הוא ביוכימאי וביופיזיקאי סקוטי, זוכה פרס נובל לכימיה לשנת 2017 ביחד עם ז'אק דובושה ויואכים פרנק, "על תרומתם בפיתוח מיקרוסקופיה אלקטרונית קריוגנית ברזולוציה גבוהה לבחינה של מערכות ביוכימיות בתמיסות".
ביוגרפיה

ויליאם מורנר נולד ב-19 ביולי 1945 באדינבורו שבסקוטלנד. בשנת 1966 סיים בהצטיינות תואר ראשון בפיזיקה באוניברסיטת אדינבורו ובשנת 1969 סיים דוקטורט באוניברסיטת קיימברידג'.
פרסים והוקרה

1983 – עמית בחברה המלכותית
1998 – חברות באקדמיה הלאומית למדעים
1999 – פרס גרגורי אמינוף
2008 – דוקטור לשם כבוד מאוניברסיטת אדינבורו
2016 – מדליית קופלי
2017 – עמית כבוד בחברה המלכותית לכימיה
2017 – פרס נובל לכימיה
2018 – מסדר עמיתי הכבוד
2019 – דוקטור לשם כבוד מאוניברסיטת לידס
קראי (צבי הנינג'ה)

| --- | --- |
 קראי, כפי שהופיעה על עטיפת החוברת Teenage Mutant Ninja Turtles Micro-Series Villains #5: Karai מאוגוסט 2013. אמנות מאת טיילר וולפול
 סוג:  גיבור-על
 הוצאה לאור:  מיראז' סטודיו (1984–1995, 2001–2010) אימג' קומיקס (1996–1999) IDW Publishing (2011 ואילך)
 הופעה ראשונה:  Teenage Mutant Ninja Turtles #54 (דצמבר 1992)
 יוצרים:  קווין איסטמן פיטר ליירד
 גילום הדמות:  ג'אנג דזה יי, קלי הו, בריטני אישיבאשי, מיניי נוג'י, גוונדולין יאו 
 מידע
 כינויים:  ליידי שרדר שרדר
 סטטוס:  פעיל
 מקצוע:  קונויצ'י, קשת, נינג'ה בדיוני, איש עסקים, ראש ארגון פשע, מנהיג, סייף
 כוחות:  ללא כוחות על
 חברה לשעבר בקבוצה:  שבט הרגל
 דמויות קשורות
 משפחה:  שרדר (סבא)
 אויבים:  צבי הנינג'ה 
 
קראי (באנגלית: Karai) היא דמות בדיונית של נבלת-על המופיעה בחוברות הקומיקס צבי הנינג'ה. הדמות הופיעה לראשונה בחוברת Teenage Mutant Ninja Turtles #54 בהוצאת מיראז' סטודיו מדצמבר 1992, ונוצרה על ידי הכותב קווין איסטמן והמאייר פיטר ליירד.
קראי היא ממנהיגי ארגון "שבט הרגל", אם כי בהרצת הקומיקס של מיראז' סטודיו הייתה בעלת ברית של צבי הנינג'ה.
ביוגרפיה בדיונית > מיראז' סטודיו

בהרצה זו, הייתה קראי לאחת ממנהיגות מרכז שבט הרגל, אשר מגיעה לניו יורק על מנת לעצור את סכסוך כנופיות הרחוב ולהחזיר את שליטת שבט הרגל בעיר.
לאחר ששרדר, מנהיג שבט הרגל של ניו יורק' וכן גם אביה המאמץ של קראי, נהרג על ידי לאונרדו, אחד מצבי הנינג'ה, החלו מהומות רבות בשבט הרגל על השליטה המוחלטת בארגון, והארגון התפצל לכמה וכמה כנופיות אשר נאבקו זה בזה על השליטה בניו יורק. לאחר שהמאבק מסלים והופך לקיצוני, מבקשת קראי מלאונרדו שהצבים יעזרו לה להחזיר לעצמה את השליטה המלאה בשבט הרגל ולסיים את הסכסוך, וכי בתמורה היא תפעל להפסקת אש בין שבט הרגל לצבים, ולאונרדו, לאחר התייעצות עם שאר הצבים, מסכים לעסקה. כאשר הצבים מגיעים למטה העילית של ארגון שבט הרגל במטרה להרוג את חייליו הם מבחינים בגופות רבות של חיילי הארגון פזורות על הקרקע, ובחייל המערסל ילדה, המתגלה כבת של קראי. לאחר ערסול ביתה, קראי מודיעה לצבים על תקיפה מידית, ובין הצבים וקראי לכנופיות מתנהל קרב קשה, אשר בסופו קראי והצבים מנצחים.
לאחר תום המהומות על השליטה בשבט הרגל וחזרת השקט לניו יורק, קראי חוזרת לבסיס האם של שבט הרגל ביפן, אך היא נאלצת לשוב כמה וכמה פעמים על מנת להרגיע את הרוחות פעמים נוספות, עד שבסופו של דבר היא עוברת לגור בניו יורק.
כמה חודשים לאחר שעברה ל ניו יורק, הולכת קראי למועדון לילה, ובו היא פוגשת בקייסי ג'ונס, בעל ברית של צבי הנינג'ה, אשר הגיע אל המועדון מתוך דיכאון לאחר שרעייתו אפריל או'ניל עזבה אותו. מבלי לדעת מי הוא ומבלי שהוא ידע מי היא, השניים מתאהבים. קו עלילה זה נקטע, היות שלאחר פרסום החוברת בה השניים התאהבו נמכרו הזכויות על הקומיקס, והוחלט שלא להמשיך באותו סיפור.
ביוגרפיה בדיונית > אימג' קומיקס

בהרצה זו, הקאנונית לזו של מיראז', משמשת קראי כמנהיגת שבט הרגל המרכזי ביפן, אשר נקראת לניו יורק על מנת להחליף באופן זמני את שרדר, לאחר מותו.
בעקבות סכסוך פנימי, קראי נאלצת להישאר יותר ממה שהיא חשבה בניו יורק, ומאחר שלא הודיעה על כך לשבט הרגל המרכזי שביפן, עולה בידם המחשבה כי היא מתה, וחיילי הארגון הבכירים מחליטים לנהל בחינות להנהגה החדשה על הארגון, וקראי מסווה עצמה כנבחנת בשם ליידי שרדר, אשר בהמשך בכלל מתגלה כטאנג אמאיה, אחותה של טאנג שן, רעייתו המתה של ספלינטר, אביהם הרוחני של צבי הנינג'ה.
ביוגרפיה בדיונית > IDW Publishing

בתור ילדה, גדלה קראי לסיפורים רבים על שבט הרגל, ונשאבה לתוך עולם הפשע. כאשר גדלה, החלה קראי להיות פעילה בארגון, והפכה לאחת מהבכירים בו. לילה אחד, אורוקו סאקי, סבה של קראי, נגלה אליה בחלום ומדריך אותה כיצד להחזירו לחיים, על מנת שיוכל להחזיר לשבט הרגל את תהילת העבר שלו. קראי עושה כדבריו ומעירה אותו לחיים, והשניים מתחילים לתכנן את חזרת שבט הרגל לפעילות.
אחרי שנים רבות של שקט, קראי, יחד עם סבה שרדר, מחייה את שבט הרגל ומחזירה אותו לפעילות באופן רשמי, וזאת מתוך רצון לשלוט שוב בעולם התחתון של ניו יורק. בין קראי ושבט הרגל לצבי הנינג'ה מתפתח מאבק  קשה, אשר בסופו שבט הרגל מובס והצבים מנצחים. אחרי חזרת שבט הרגל לפעולה, מנסה קראי להשתלב בדרג העליון של הארגון, אך לא מצליחה בכך, בעקבות התנגדותו החריפה של שרדר, אשר אומר לה כי מקומה הוא כחיילת רגילה ולא יותר. במקום קראי, שרדר מעוניין להפוך את לאונרדו לסגנו ולבכיר בארגון, וזה מבקש מקראי שתכלא אותו עבורו.
במהלך אירועי "נפילת העיר" משחקת קראי תפקיד חשוב, כאשר, למרות התנגדותו של שרדר, היא מתברגת לדרג העליון של ארגון שבט הרגל, והופכת לאחראית לנושא תקיפת הצבים, אף על פי שלאונרדו, אשר אותו היא חטפה עבור שרדר כבקשתו, עבר שטיפת-מוח אשר גרמה לו לחשוב באופן זמני כי הוא חלק משבט הרגל, משמש כמפקד הישיר על הנושא. בסופו של דבר, קראי ושבט הרגל נכשלים בתוכניתם ומובסים. אף על פי שהובסו, מצליחים שבט הרגל וקראי לגרום לצבים לפרישה קצרה, אשר מתבטאת באירועי "נורת'המפטון".
בהמשך, משתתפת קראי בבניית הטכנודרום, מכשיר השמדת עולמות שמקים שרדר יחד עם  החייזר קראנג. תחילה, תוכנית בניית הטכנודרום עובדת, אך לאחר שהצבים מאחדים עם כוחות עם קבוצת המוטאנטים של הוב הזקן ולאחר סכסוך בין שרדר לקראנג, תוכנית הטכנודרום נכשלת ושבט הרגל מפסיד פעם נוספת.
אזכורים במדיות אחרות > סדרות טלוויזיה > צבי הנינג'ה (2003 - 2009)

בסדרת הטלוויזיה מ-2003, קראי היא אחת מהדמויות המרכזיות בסדרה. את קראי מדבבת בגרסה האמריקאית של הסדרה קארן ניל ובגרסה העברית של הסדרה טליה ברקאי. הרקע של קראי בסדרה זו הוא ילדה שננטשה על ידי הוריה בגיל צעיר ונלקחה לאימוץ על ידי אדם בשם אורוקו סאקי, שרדר, אשם לימד אותה את אמנות הנין ג'וטסו וצירף אותה לארגון הפשע שלו, שבט הרגל. במהלך הסדרה מופיעה קראי גם כאויבת הצבים וגם כבעלת בריתם, וכן כבעלת מערכת יחסים רומנטית עם לאונרדו.
קראי הופיעה בסדרה לראשונה בפרק ה-40 ("עיר במלחמה - חלק ראשון"), כאשר היא מגיעה לניו יורק על מנת להביא לסוף מלחמת הכנופיות שהחלה בעקבות מותו של שרדר בעזרתם של הצבים, בדיוק כמו בהרצת הקומיקס של מיראז'. עם זאת, בסדרה, מתברר כי שרדר אינו מת וכי הכל היה מניפולציה.
כעבור זמן מה, שרדר מופיע שוב ושבט הרגל חוזר לפעילות. הצבים מבינים כי קראי שיקרה להם, והם יוצאים לקרב מול הארגון. במהלך העימות בין שבט הרגל לצבים, לאונרדו אינו מצליח לתקוף את קראי מכיוון שחש אליה רגשות, בעוד מצד קראי זה אינו הדדי, ואף היא מגיעה למצב שהיא כמעט הורגת אותו. בהמשך, בין שרדר והצבים מתנהל קרב, אשר במהלכו דוקרת קראי את לאונרדו כדי להורגו, אך בהמשך מביעה חרטה על מעשיה ובורחת על מנת שלא להיתפס על ידי שבט הרגל, מכיוון שנחשבה לבוגדת.
לאחר ששרדר נעלם ונחשב למת, משתלטת קראי על שבט הרגל. כמנהיגת שבט הרגל, קראי חושבת שהצבים הם גרמו להיעלמותו של שרדר, ומחליטה לנקום בצבים תחילה במישור הנפשי, ולאחר שיהיו חלשים לפרוץ למאורה שלהם ולחסל אותם. בסופו של דבר הצדדים מיישרים קו, והמאבק בין קראי לבין הצבים נגמר כאשר היא מופיעה כאורחת בחתונתם של קייסי ואפריל.
אזכורים במדיות אחרות > סדרות טלוויזיה > צבי הנינג'ה (2012 - 2017)

בסדרת הטלוויזיה מ-2012 של ערוץ ניקלודיאון משמשת קראי כדמות משנית. בגרסה האמריקאית של הסדרה מדובבת קראי על ידי קלי הו ובגרסה העברית של הסדרה היא מדובבת על ידי אורלי קטן.
בתחילת הסדרה, מוצגת קראי כביתו של שרדר, אך בהמשך מתברר כי שמה האמיתי הוא האמאטו מיווה, וכי היא למעשה הבת של טאנג שן והאמאטו יושי (ספלינטר) אשר נחטפה בהיותה תינוקת על ידי שרדר. כאשר קראי גדלה, שיקר לה שרדר כי האחראי למות אימה הוא ספלינטר, וכי עליה לנקום בו. לאחר שיחה עם לאונרדו, אשר אומר לה כי ספלינטר הוא אביה האמיתי וכי שרדר משקר לה, מתחילה קראי לפקפק באמינותו של שרדר, ובסופו של דבר מבינה כי לאונרדו הוא דובר האמת. לאחר גילוי האמת, עוזרת קראי לצבי הנינג'ה, אך נכלאת על ידי שבט הרגל מאחר שגילתה את האמת וכי כעת היא בצידם של הצבים.
בהמשך, הצבים משחררים את קראי, אך היא חוזרת לבסיס שבט הרגל, על מנת לנקום בשרדר על ששיקר לה וכן על כך שהרג את אימה. בחזרתה לבסיס שבט הרגל, נקלעת קראי לקרב קשה, אשר במהלכו היא הופכת למוטאנט-נחש, בעקבות חשיפה למוטגן בעת שהייה ליד נחשים. עם הפיכתה למוטאנט, מצליחה קראי להביס את שרדר, והופכת לחופשייה. למרות זאת, בהמשך היא נתקלת שוב בשרדר, אשר משתלט על מוחה וגורם לה לחשוב כי הוא אביה האמיתי וכי עליה להרוג את ספלינטר והצבים, פעם נוספת. מאוחר יותר, בעת הקרב עם ספלינטר, היא נפלה למים ואחרי ששרדה את הנפילה, היא שחררה את התולעת לאחר שספלינטר הטיל עליה את לחש המרפא.
בהמשך היא משתלטת על המפקדה הנטושה של הרגל, עם חברתה שיני בתור יד ימינה, מתוך מטרה להביס את שרדר ולהשיב את הכבוד האבוד לשבט. כששרדר שומע זאת הוא מחליט להילחם גם בה ולשנות את עצמו למוטנט. אחרי שהוא הפך למוטנט הוא חוטף אותה, מתוך אמונה שהיא אכן בתו הביולוגית ושספלינטר הוא זה שמסיט אותה נגדו.
בעונה האחרונה היא נלחמת עם שתי הגרסאות של צבי הנינג'ה (גרסת העונה הזו וגרסת הצבים של שנת 1987) נגד שרדר של שנת 1987, מתוך מחשבה  שזהו שרדר של היקום שלה.
אזכורים במדיות אחרות > סדרות טלוויזיה > עלייתם של צבי הנינג'ה

בסדרה הזו קראי  היא ביתו של שרדר ומייסדת שבט ההמאטו (דבר שהופך את ספלינטר והצבים לצאצאיו של שרדר). לאחר שאביה הפך להיות רשע, היא כלאה את שניהם בממד הדמדומים. ואחרי ששוחררה, השתחרר גם אביה. קראי ניסתה להילחם בו, אך נכשלה.
אזכורים במדיות אחרות > סרטי קולנוע > צבי הנינג'ה (2007)

סרט זה הוא העיבוד הקולנועי הראשון ל"צבי הנינג'ה" שבו מופיעה קראי. את דמותה מדבבת בסרט זה ז'אנג זיווי. על פי קווין איסטמן, אחד ממפיקי הסרט, דמותה של קראי בסרט קיבלה השראה מדמותה המקורית כפי שהופיעה בהמשכיות הקומיקס מ-1992.
קראי היא המנהיגה החדשה של שבט הרגל, שנשכרה על ידי המיליארדר המסתורי מקס וינטרס כדי לצוד את שלוש עשרה המפלצות בנות האלמוות, על מנת לשחרר את וינטרס מקללת חיי האלמוות שלו. לאחר שקראי מגלה כי תוכניתו של וינטרס כוללת גם את השמדת העולם, היא חוברת לצבי הנינג'ה, ופועלת נגדו.
אזכורים במדיות אחרות > סרטי קולנוע > טרילוגיית הסרטים המחודשת: צבי הנינג'ה (2014), צבי הנינג'ה: יוצאים מהצללים (2016)

בסרט הראשון של הטרילוגיה המחודשת, "צבי הנינג'ה", אשר יצא ב-2014, גילמה השחקנית מינה נוג'י את דמותה של קראי.
בסרט השני בטרילוגיה המחודשת, "יוצאים מהצללים", אשר יצא ב-2016, גילמה השחקנית בריטני אישיבאשי את דמותה של קראי.
רנה קלייר

| --- | --- |

רנה קלייר ואריק סאטי, 1924
 לידה:  11 בנובמבר 1898 פריז, צרפת 
 פטירה:  15 במרץ 1981 (בגיל 82) ניי-סיר-סן, צרפת 
 מקום קבורה:  בית הקברות העתיק בניי-סיר-סן 
 מדינה:  צרפת 
 תקופת הפעילות:  מ-1924 
 מקום לימודים:  תיכון לואי הגדול  תיכון מונטן 
 בן או בת זוג:  ברוניה קלייר (2 ביוני 1928–15 במרץ 1981) 
 פרסים והוקרה:  פרס לואי דלוק (1955)  ordre de la Grande Gidouille  הצלב הגדול של מסדר ההצטיינות הלאומי  מפקד מסדר האמנויות והספרות  קצין גבוה בלגיון הכבוד 
 פרופיל ב-IMDb
 
רנה קלייר (בצרפתית: René Clair‏; 11 בנובמבר 1898 – 15 במרץ 1981), במאי קולנוע ותסריטאי צרפתי.
קתלין פרייר

| --- | --- |

 לידה:  22 באפריל 1912 Higher Walton, הממלכה המאוחדת 
 פטירה:  8 באוקטובר 1953 (בגיל 41) לונדון, הממלכה המאוחדת 
 מקום קבורה:  Golders Green Crematorium 
 מוקד פעילות:  הממלכה המאוחדת של בריטניה הגדולה ואירלנד, הממלכה המאוחדת 
 תקופת הפעילות:  מ-1940 
 סוגה:  מוזיקה קלאסית 
 סוג קול:  קונטרה אלט, deep contralto 
 שפה מועדפת:  אנגלית 
 חברת תקליטים:  דקה רקורדס 
 פרסים והוקרה:  מדליית הזהב של החברה הפילהרמונית המלכותית (1953)  מפקדת במסדר האימפריה הבריטית 
 פרופיל ב-IMDb
 
קתלין פרייר (אנגלית: Kathleen Mary Ferrier‏; 22 באפריל 1912 - 8 באוקטובר 1953) הייתה זמרת קונטראלטו אנגליה. היא הצמידה לעצמה את הכינוי "Klever Kaff".